Vang LP se moordenaars, vra parlement | Maroela Media
Maroela Media het vroeër berig Sibusiso Radebe, ANC-LP, is Dinsdagaand doodgeskiet. Hy is in die kop en die been geskiet nadat die kaper glo sy selfoon geëis het.
Radebe was saam met ŉ ander persoon in ŉ voertuig wat in Carbonstraat, Lindhaven, geparkeer gestaan het, toe twee aanvallers die voertuig genader en op hulle losgebrand het. Sy metgesel het ongedeerd ontsnap.
“Die kriminele regstelsel word gemaan om geen steen onaangeroer te laat nie om seker te maak dat die kriminele elemente wat vir dié gruwelike daad verantwoordelik is, aangekeer word,” het Baleka Mbete, speaker van die nasionale vergadering, en Thandi Modise, voorsitter van die nasionale raad van provinsies, in ŉ verklaring gesê. “Die parlement betuig sy innige meegevoel met mnr. Radebe se familie, vriende en die ANC.”
Jackson Mthembu, hoofsweep van die ANC, het gesê Radebe is van Elukwatini in Mpumalanga. Hy het in 2009 by die parlement aangesluit en het op verskeie portefeuljekomitees gedien, insluitend hoër onderwys en opleiding en energie. Hy was ten tyde van sy dood ŉ lid van die portefeuljekomitee oor vervoer.
Die polisie het vroeër Woensdag bevestig sy beamptes is op soek na twee verdagtes.
Brig. Mathapelo Peters, woordvoerder van die polisie, het bevestig ŉ 40-jarige man is Dinsdagaand omstreeks 19:30 dood tydens ŉ mislukte kaping in die weste van Johannesburg. “Die verdagtes het in ŉ donkerkleurige Ford Fiesta gevlug. Die motief is nog nie bekend nie. Die polisie se ondersoek duur voort.”
Een van die korruptes in die regerende party endie hele Parlement is in rep en roer maar oor al die ander moorde van die man in die straat en die boete word niks gedoen nie – geen spesifieke versoeke vir dieselfde optrede aan die SAPD, hoop julle loop dieselfde paadjie sodat julle as regering kan wakker skrik, spul boewe, dis al wat julle is
Hoekom net syne. Wat van al die ander moordenaars in ons land. Politisie ingesluit
Ja… Vra ek ook!
Sy noem dit n gruwelike daad maar is tjoepstil oor plaasmoorde. Nou neem ek aan dié is nie gruwelik nie.
Ek hoop alle misdaad word nou so aangespreek dat:- “geen steen onaangeroer gelaat sal word nie”